

Kliimaministeerium

[Info@kliimaministeerium.ee](mailto:Info@kliijmaministeerium.ee) Meie: kuupäev vastavalt digitaalallkirja

kuupäevale nr 9-1/2024/1349

**Kantsi kinnisasja otsustuskorras tasuta**

**võõrandamine Luunja vallale**

Luunja Vallavalitsus esitas 06.05.2019 Riigimetsa Majandamise Keskusele (edaspidi RMK) taotluse nr 6-31/657 sooviga omandada tasuta Tartu maakonnas Luunja vallas Kavastu külas asuv Kantsi kinnisasi (registriosa nr 948304, katastritunnus 43203:002:0318, pindala 7,0 ha, sihtotstarve 100% ühiskondlike ehitiste maa, riigi kinnisvararegistri kood KV4367) koos sellel olevate ehitistega: Emajõe-Suursoo LKA keskuse peahoone (riigi kinnisvararegistri kood KV4367H2) ja abihoone (riigi kinnisvararegistri kood KV4367H3).

05.09.2022 esitas RMK Keskkonnaministeeriumile ette valmistatud keskkonnaministri kärkkirja eelnõu “Riigivara otsustuskorras tasuta võõrandamine”, seletuskirja Vabariigi Valituse korralduse eelnõu juurde „Seletuskiri Vabariigi Valitsuse korralduse „Nõusolek riigivara otsustuskorras tasuta võõrandamiseks“ eelnõu juurde“ ja Vabariigi Valitsuse korralduse eelnõu „Nõusolek riigivara otsustuskorras tasuta võõrandamiseks“. 30.08.2022 algatas RMK riigi kinnisvararegistris kinnisasja võõrandamise menetluse nr 22-23922, kuhu on lisatud menetluse dokumendid.

02.11.2022 teavitas Keskkonnaministeerium e-kirja teel RMK-d Riigikantselei seisukohast, et Kantsi kinnistu eelnõu sellisel kujul Vabariigi Valitsuse istungil ei soovita arutada ning tehti ettepanek menetluse lõpetamisekeks. Riigikantselei leidis, et *probleemiks on tasuta võõrandamise otstarbekus, selmet näiteks kinnistu võõrandada tavakorras enampakkumisel. Tegu ei ole tavapärase, näiteks kergliiklustee või biotiigi rajamiseks KOVile vajaliku maaüksusega. Ministeerium võiks analüüsida, kas üldse leidub varasemat praktikat äsja hoonestatud kinnisasjade tasuta võõrandamiseks, kui on, siis millisel otstarbel on seda tehtud ja kuidas on alternatiive kaalutud. Antud juhul ei ole seos KOV ülesannetega ja hädavajalikkus nende seadusest tulenevate ülesannete täitmiseks pole päris ilmselge. Lisaks on antud juhul riik kinnistu omandamiseks ja väärindamiseks teinud märgatavaid kulutusi. Seega, oleks ministeeriumil mõistlik riigi kulutusi ja tasuta võõrandamise otstarbekus veelkord üle vaadata. Kui kinnistu on KOV ülesannete täitmiseks tõepoolest vältimatult vajalik, tuleks seletuskirjas tasuta võõrandamist oluliselt veenvamalt analüüsida KOV seadusest tulenevate ülesannete täitmise kontekstis ja teisalt hinnata kinnistu kasutamise potentsiaali ja riigi võimalike riskide maandamise võimalusi, kui see oleks eraomandis.*

10.02.2023 toimus koosolek, kus osalesid Keskkonnaministeeriumi riigivaraosakonna, Luunja valla ja RMK esindajad. Koosolekul anti ülevaade Kantsi kinnisasja võõrandamise menetluse olukorrast. Keskkonnaministeeriumi riigivaraosakond tegi ettepaneku jätkata kõnealuse menetlusega alates 1. aprillist 2023, kui jõustub Riigivaraseaduse (edaspidi RVS) muudatus. 01.04.2023 jõustunud RVS § 37 lõike 1 kohaselt otsustab riigiara võõrandamise riigivara valitseja ning sama paragrahvi lõike 4 punkti 7 kohaselt ei pea riigivara võõrandamiseks taotlema Vabariigi Valitsuse nõusolekut, kui kinnisasi võõrandatakse kohaliku omavalitsuse üksusele.

Ühtlasi saatis 10.02.2023 Keskkonnaministeeriumi riigivaraosakond e-kirja teel Luunja vallale kokkuvõtte toimunud koosolekust ning tõi välja punktid, mille alusel Luunja vallal oma taotlust veel täiendada tuleb.

Luunja vald saatis 22.11.2023 e-kirja teel Regionaal- ja Põllumajandusministeeriumi maapoliitika ja riigivaraosakonnale (Anna Grete Kompus, Oliver Eglit) täiendavad selgitused oma varasema taotluse juurde. Seega on kõik vajalikud dokumendid Kantsi kinnisasja võõrandamise menetluse jätkamiseks esitatud.

Tuginedes eeltoodule palume tagasisidet, mis seisus on Kantsi kinnisasja otsustuskorras tasuta võõrandamise menetlus ning prognoositav riigivara võõrandamise käskkirja allkirjastamise aeg.

Lugupidamisega

(allkirjastatud digitaalselt)

Andrus Lauren

Kinnisvaraosakonna juhataja

Ere Kaaristu

528 5345